अॅलेक्सी नवालनी यांच्यासाठी निदर्शनं करणाऱ्या युरोपीय मुत्सद्दी अधिकाऱ्यांची हकालपट्टी\nरशियातलं दृश्य

या अटकेविरोधात संपूर्ण रशियात वेगवेगळ्या ठिकाणी निदर्शनं सुरू आहेत. या निदर्शनात भाग घेतल्याचा ठपका ठेवत रशियाने जर्मनी, स्वीडन आणि पोलंडच्या  (मुत्सद्दी अधिकारी) हकालपट्टी केली आहे. 

23 जानेवारीला झालेल्या 'बेकायदेशीर निदर्शनांमध्ये' सहभागी झाल्यामुळे तिघांवर ही कारवाई करण्यात आल्याचं रशियाच्या परराष्ट्र मंत्रालयाकडून सांगण्यात आलं आहे. 

या तिन्ही देशांसह यूके, फ्रान्स आणि युरोपीय महासंघानेही या कारवाईचा निषेध केला आहे. 

युरोपीय महासंघाचे परराष्ट्र विषयाचे प्रमुख जोसेप बोरेल यांनी रशियाचे परराष्ट्र मंत्री सर्गेई लॅव्हरोव्ह यांची मॉस्कोत भेट घेतल्यानंतर काही तासांतच ही कारवाई करण्यात आली. 

पुतीन यांचे कट्टर विरोधक असलेले अॅलेक्सी नवालनी यांच्या अटकेनंतर संपूर्ण रशियात 23 आणि 31 जानेवारी रोजी मोठ्या प्रमाणात निदर्शनं झाली. यात हजारो आंदोलकांना अटक करण्यात आली. 

राजनयिकांना हद्दपार करण्याची ही कारवाई 'अजिबात योग्य नाही' आणि रशियाने आपल्या कारवाईवर पुनर्विचार केला नाही तर त्याला 'उत्तर दिल्याशिवाय राहणार नाही', अशा इशारा जर्मनीने दिला आहे. 

रशियातलं वातावरण

तर 23 जानेवारीला झालेल्या निदर्शनांमध्ये आमच्या राजनयिकांनी भाग घेतल्याचा आरोप निराधार असल्याचं आणि या कारवाईला योग्य ते प्रत्युत्तर देण्याचा आम्हाला अधिकार असल्याचं स्वीडनचं म्हणणं आहे. 

या कारवाईमुळे 'द्विपक्षीय संबंध आणखी चिघळण्याची शक्यता असल्याचं' पोलंडने म्हटलं आहे. 

"आम्ही या निर्णयाचा तीव्र निषेध करतो आणि राजनयिक म्हणून आपल्या कार्याशी विसंगत कृती केल्याचा आरोप आम्ही फेटाळून लावतो", अशी प्रतिक्रिया युरोपीय महासंघाच्या वतीने बोरेल यांनी दिली. 

दरम्यान, नवालनी यांच्यावर केलेल्या कारवाईमुळे युरोपकडून निर्बंध लादले गेल्यास ते बेकायदेशीर असतील, असं रशियाच्या परराष्ट्र मंत्र्यांनी म्हटलं आहे. 

दुसरीकडे रशियाच्या कारवाईनंतर जर्मनी आणि पोलंडने रशियन राजदूतांना तलब करून नाराजी व्यक्त केली. रशियाच्या कारवाईनंतर पोलंड आणि जर्मनीही रशियाच्या राजनयिकांची हकालपट्टी करून जशास तसे उत्तर देतील, अशीही शक्यता व्यक्त होतेय. 

बीबीसीच्या मॉस्को प्रतिनिधी सारा रेन्सफोर्ड यांचं विश्लेषण

नवालनी यांच्या विरोधातली निदर्शनं होऊन आठवडा लोटला आहे. त्यामुळे रशियाने राजनयिकांच्या हकालपट्टीची जी कारवाई केली ती याआधी कधीही करता येऊ शकली असती. मात्र,...\n\ntl;dr:
रशियामध्ये राष्ट्राध्यक्ष व्लादिमीर पुतीन यांच्याविरोधात उभे ठाकलेले कार्यकर्ते अॅलेक्सी नवालनी यांच्यामुळे पुन्हा एकदा वातावरण तापलं आहे. या आठवड्याच्या सुरुवातीला नवालनी यांना अटक झाली होती.